Jugla küla

Jugla (vanasti ka Annasmuiža, Brieži või Briežkrogs) on küla (ciems) Lätis Ogre piirkonna Suntaži vallas.Vietvārdu datubāze

Küla asub valla loodeosas merepinnast 50–60 meetri kõrgusel Mazā Jugla jõe kaldal. Jugla jääb valla keskusest Suntažist 6,5, piirkonna keskusest Ogrest 15 ja Riiast 45 kilomeetri kaugusele.

Külas on raamatukogu. Seal asus varem Kangari postkontor. Külla jääb Jugla bussipeatus.Autotransporta direcija

Anna mäe ehk Kirikumäe muinaskalmed on muinsusmälestistena regionaalse kaitse all.Annas kalns (Baznīckalns) – senkapi

 Ajalugu 
Küla kohta on esimesed teated aastast 1791, mil seal asus Brieži kõrts (Breesche).Vispārģeogrāfiskā karte: Der Rigische Kreis 1791, Latvijas Nacionālā Bibliotēka  Hiljem asus seal ka Suntaži mõisale alluv Anna poolmõis (Annenhof). Nõukogude perioodil nimetati küla sealse jõe järgi Juglaks ümber.Latvijas pagasti. Enciklopēdija. 2. sējums. Rīga : A/S Preses nams. 2002. 447. lk. ISBN 9984-00-436-8. Aastal 1932 valmis küla läbiv Ogre ja Laubere vaheline metsaveoraudtee, sellelt pärineb külas asuv sild üle Mazā Jugla jõe. Nõukogude perioodil kujunes küla Kirovsi kolhoosi keskasulaks. Osa küla maid kuulus samas kolhoosi Avangards. Aastal 1954 kolhoosid ühendati. Selle aastani oli asula ka Jugla külanõukogu keskuseks. Aastal 1975 ühendati Kirovsi kolhoos Suntaži kolhoosiga ja asulast sai kolhoosi osakonnakeskus. Aastal 1974 rajati külla kasvuhoonete kompleks, kus kasvatati roose, varakevadisel ajal ka tulpe, mida turustati Leningradis ja Riias. Kolhoosil olid külas ka mesila ja õunaaed. Aastal 1970 valmis uus masinajaam, vanasse rajati pood. Valmis ka kultuurimaja, kus näidati filme. 

Elanikkond

<tr valign=top><td>
 158 (1989)
 89 (2000)
 89 (2011)
<td>
 95 (2022)
 85 (2025)

 Tuntud inimsed 
Külas veetis oma hilisemad eluaastad Läti odaviskaja Jānis Lūsis.

Viited

Kategooria:Ogre piirkonna külad